**Uanmeldt pædagogisk tilsyn**

**Daginstitution:** Idrætsbørnehaven Bispevang

**Dato:** 18. december 2008

**Afdelingsleder:** Brian Strøm

**Tilsynsførende:** Britta Hilding Jeppesen ogAnette Nielsen

* Afdelingsleder Brian strøm var ikke til stede under tilsynet.  
  Tilsynet foregik rundt i institutionen med observationer og samtaler med børn og voksne

|  |  |
| --- | --- |
| Hvordan understøttes børns trivsel, udvikling, læring og dannelse *gennem læringsmiljøer* | Institutionen har to stuer.  *Spilopperne*: Et større rum med to mindre grupperum. Det ene rum har børnene for nyligt selv malet. Det andet rum er værksted med mange materialer.  Rummet er firkantet med et stort bord og et mindre bord. Der er forsøgt lavet legezoner med temaer, afgrænset af reol/ sofa. Materialer er primært i børnehøjde.  Der ændres zoner efter behov.  *Krudtuglerne*: Et større rum med et tilstødende stort grupperum med skummadrasser og diverse motorikredskaber. Rummet bruges til motorik og idrætslege, bruges af børnene til tumlerum og til fællessamlinger.  Der er 4 store borde i rummet, og et fravær af legezoner.  ***Opmærksomhedspunkter:*** …. *Vi præges/ formes af de rum vi træder ind i …*   * Æstetikken i det fysiske rum – hvad signalerer den til børnene/ hvad læser børnene? * Lege zonernes sprog – hvad indbyder de forskellige zoner til – er de klare for børnene – er koderne klare – er der tydelige objekter for legen?   Er I bevidste om HVAD I vil med rummet / zonerne og HVAD det skal invitere til?  *Samlingen* var for alle børn og var tydeligt i en form og med et indhold, der var genkendelig for alle børn. Den voksne som ledede samlingen var tydelig og sikrede en fælles opmærksomhed med sproget og mimikken. Dette blev understøttet af de øvrige voksne som aktivt deltagende i samlingen.  Børnene var aktivt deltagende, både i opmærksomhed og deltagelse samt som medaktører. Børnene udtrykte glæde og forventning til samlingen og til de ritualer som samlingen var bygget op omkring. |
| ***Hvordan*** arbejdes der med *principper og rammer for arbejdet med at udvikle den professionelle faglighed  OG*  ***Hvordan*** *arbejders der med den enkelte medarbejders pædagogiske, faglige og didaktiske kompetenceudvikling løbende med henblik på at optimere det pædagogiske personales samlede kvalifikationer og kompetencer* (KVALid skema 6: Faglig udvikling / *tilsynet funktion er at sikre personalet har de rette kvalifikationer)* | Leder var ikke til stede. |
| Børns trivsel generelt | Børn er i gang med lege i hele institutionen samt på legepladsen.  Der arbejdes med julegaver ved et bord sammen med en voksen og det samler børn omkring aktiviteten.  De fleste børn leger i grupper om en aktivitet – flere over lang tid.  Nogle få børn går alene rundt, flere går rundt og zapper.  Smilende, nysgerrige og imødekommende børn som spørger interesseret til os. Børnene fortæller gerne om de ting der foregår og om de ting der er synlige i grupperne. Bl.a. om hvordan og hvornår de bruger deres `trøstebamser´( Fri for mobberi materiale)  Mange børn leger sammen i tumlerummet. Der er en god stemning og høj energi. Flere børn hjælper de mindre børn og inddrager let/naturligt flere børn i legen. Et barn der falder og græder hjælpes hen til den voksne af et andet barn.  ***Opmærksomhedspunkt:***  Er læringsmiljøerne/ legemulighederne indrettet/ planlagt til, at alle har samme forudsætninger og behov? Har alle børn forudsætninger til at være i *Fri leg*?  Der er en del ”uro” pga høje legestemmer. |
| Dokumentation i børnehøjde – herunder inddragelse af børns perspektiver |  |
| Organisering af personale | Voksne er fordelt.  2 på stuerne, 1 sammen med et støttebarn og en legekammerat som indgår i støttebarnets aktivitet (går til og fra), 1 er Blæksprutte  (ordner praktiske opgaver), 1 er gået fra for at ordne noget skriftligt arbejde. Betyder 2 i relation med børnegruppen.  Blæksprutten skal give det øvrige personale mulighed for at være mere i relationen med børnene uden afbrydelse.  Personalet er meget i bevægelse fra rum til rum. Fordybelse ?  Blæksprutten ordner praktiske ting uden børn. Børneinddragelse? – børnene inddrages ved borddækning. |
| Diverse | En institution med en god grundstemning og imødekommende voksne og børn, der gerne inviterer indenfor.  Smilende og tydelige voksne i samværet med børnene.  Arbejder med temaet *Børn hjælper børn/Store børn hjælper små børn*  Dette kommer til udtryk i garderoben da børn kommer ind fra legepladsen. En voksen understøtter at de store børn hjælper de små børne af med støvler og flyverdragt. |
| Bemærkninger og eventuelle opfølgninger | Ingen bemærkninger |